กลุ่มรับเหมาวิ่งยกแผง! รับผลดี EEC – เลือกตั้งตามโรดแมพ
กลุ่มรับเหมาวิ่งยกแผง! รับผลดี EEC - เลือกตั้งตามโรดแมพ
13 ก.ย. 2561

ผู้สื่อข่าวรายงานว่า ราคาหุ้นบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ณ เวลา 15.50 น. อยู่ที่ 24 บาท บวก 1.10 บาท หรือ 4.80% สูงสุดที่ 24.30 บาท ต่ำสุดที่ 23.30 บาท ด้วยมูลค่าซื้อขาย 1.07 พันล้านบาท
ส่วนราคาหุ้น บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ณ เวลา 15.50 น. อยู่ที่ 13.40 บาท บวก 1.20 บาท หรือ 9.84% สูงสุดที่ 13.40 บาท ต่ำสุดที่ 12.40 บาท ด้วยมูลค่าซื้อขาย 307.71 ล้านบาท
ด้านราคาหุ้นบริษัท ซีฟโก้ จำกัด (มหาชน) หรือ SEAFCO ณ เวลา 15.52 น. อยู่ที่ 8.75 บาท บวก 0.10 บาท หรือ 1.16% สูงสุดที่ 8.80 บาท ต่ำสุดที่ 8.70 บาท ด้วยมูลค่าซื้อขาย 38.48 ล้านบาท
ขณะเดียวกันราคาหุ้น บริษัท ช.การช่าง จำกัด (มหาชน) หรือ CK ณ เวลา 15.53 น. อยู่ที่ 27.25 บาท บวก 0.75 บาท หรือ 2.83% สูงสุดที่ 27.25 บาท ต่ำสุดที่ 26.50 บาท ด้วยมูลค่าซื้อขาย 1.11 พันล้านบาท
ส่วนราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 15.54 น. อยู่ที่ 2.84 บาท บวก 0.14 บาท หรือ 5.19% สูงสุดที่ 2.88 บาท ต่ำสุดที่ 2.74 บาท ด้วยมูลค่าซื้อขาย 145.68 ล้านบาท
 
โดย บล.ไอร่า ระบุในบทวิเคราะห์ (13 ก.ย.) แนะจับตากลุ่มนิคมอุตสาหกรรม และกลุ่มรับเหมาก่อสร้าง จากโครงการ EEC คาดได้รับประโยชน์จากความเชื่อมั่นของนักลงทุนเอกชน และโครงการก่อสร้างพื้นฐานเพื่อรองรับการลงทุน
ด้าน บล.ฟิลลิป ระบุในบทวิเคราะห์ (13 ก.ย.) การประกาศพรป.ส.ส.และส.ว.ลงในราชกิจจานุเบกษาวานนี้ ช่วยหนุน Sentiment บวกภายในจากความคาดหวังการเดินหน้าตาม Roadmap เลือกตั้ง ถือเป็นข่าวดีต่อหุ้นกลุ่มรับเหมาฯ และค้าปลีก